open-index/open-wikipedia-markdown huggingface dataset:
William Jones (homónimos)

Co nome inglés de **William Jones** coñecemos a:
* sir William Jones, lingüista e orientalista inglés, especialista no sánscrito e descubridor da relación entre as linguas indoeuropeas
* sir William Jones, denominador do número pi, e pai do anterior
* William Jones, poeta galés-estadounidense que participou no renacemento dos Eisteddfodau nos Estados Unidos.
* William Jones, futbolista inglés de comezos do século XX.
Fidel Manrique

**Fidel Manrique**, nado en Medina del Campo en 1950, é un anarcosindicalista español.
## Traxectoria
Accedeu ó cargo de Secretario Xeral da Confederación Nacional do Traballo o 21 de xullo de 2007. Pertence á federación local de sindicatos de Torrelavega.
Rafael Corrales

**Rafael Corrales Valverde**, nado en 1957, é un anarcosindicalista andaluz.

## Traxectoria
Ocupou o cargo de Secretario xeral da Confederación Nacional do Traballo entre o 9 de xullo de 2005 e o 21 de xullo de 2007. Pertence á federación local de sindicatos de Sevilla, polo que esta cidade foi a sede sede do Secretariado Permanente do Comité Nacional da CNT durante ese período.

Durante a súa estadía no cargo afrontou conflitos como a folga de Mercadona (folga máis longa da historia de Cataluña) ou a Reforma Laboral do 2006. Tamén aconteceu neste período o traslado da sede da Fundación Anselmo Lorenzo.

## Véxase tamén
### Ligazóns externas
*Nota de prensa informando da súa elección
Galería de imaxes de Oia

**Galería de imaxes** do concello de Oia na provincia de Pontevedra.

## Oia 

Ficheiro:Casa do Concello de Oia.JPG|Casa do concello
Ficheiro:Situacion Oia.PNG|Mapa coa localización
Ficheiro:Oia. Latitude, lonxitude e altitude.JPG|Placa altimétrica

## Parroquias 
### Burgueira 

Ficheiro:San Pedro de Burgueira, Oia, igrexa parroquial.jpg|Igrexa
Ficheiro:San Pedro de Burgueira, Oia, igrexa parroquial, torre.jpg|Torre
Ficheiro:Santiago Apóstolo no adro de S. Pedro de Burgueira, Oia.jpg|Santiago o Maior
Ficheiro:San Pedro de Burgueira, Oia.jpg|Pedro, papa
Ficheiro:S. Xoán Bautista, fachada de S. Pedro de Burgueira, Oia.jpg|Xoán o Bautista
Ficheiro:Virxe do Rosario, fachada de S. Pedro de Burgueira, Oia.jpg|Virxe

### Loureza 

Ficheiro:San Mamede de Loureza, Oia.jpg|Loureza
Ficheiro:Ponte sobre o río Tamuxe en Loureza, Oia.jpg|Ponte sobre o río Tamuxe
Ficheiro:Correos en Loureza, Oia.jpg|Caixa do correo en Loureza

### Mougás 

Ficheiro:Mougás.JPG|Mougás
Ficheiro:Alrededores de Pedrarrubia.jpg|Pedra Rubia
Ficheiro:Pía de Sacrificios de Silius Eorinus.jpg|Pía de Mougás
Ficheiro:Mougás, igrexa, fachada.JPG|Igrexa
Ficheiro:Cabalos nos montes de Mougás e a serra da Groba.jpg|Cabalos nos montes de Mougás
Ficheiro:Caballos Oia1.jpg|Cabalos

### Oia 

Ficheiro:Ermida de S. Sebastián, O Arrabal, Oia.JPG|Ermida no Arrabal
Ficheiro:Rúa no Arrabal, Oia.JPG|Rúa no Arrabal
Ficheiro:Cabalo ao solpor no Arrabal, Oia.JPG|Cabalo no Arrabal

#### Mosteiro de Santa María de Oia 

Ficheiro:Oia, Mosteiro, 2012.JPG|Fachada
Ficheiro:Fachada barroca do mosteiro de Oia.jpg|Fachada barroca
Ficheiro:Bóveda do mosteiro de Oia.jpg|Bóveda
Ficheiro:Alzado norte mosteiro de Oia.jpg|Alzado norte
Ficheiro:Capela Lateral Oia.JPG|Capela lateral no interior da Igrexa
Ficheiro:Pinturas Oia1.jpg|Pinturas no interior da Igrexa
Ficheiro:Extremo sur mosteiro de Oia.jpg|Extremo sur mosteiro

### Pedornes 

Ficheiro:Igrexa de San Mamede de Pedornes, Oia.JPG|Igrexa
Ficheiro:Igrexa de San Mamede de Pedornes, lateral.JPG|Lateral da igrexa
Ficheiro:1732 REFUGIO, S. Mamede de Pedornes.JPG|Detalle igrexa
Ficheiro:Reloxo de sol na igrexa de S. Mamede de Pedornes.JPG|Reloxo de sol
Ficheiro:Cruceiro en Pedornes, Oia.JPG|Cruceiro en Pedornes

### Viladesuso 

Ficheiro:Viladesuso, igrexa.JPG|Igrexa
Ficheiro:Viladesuso no seu segundo centenario.JPG|Viladesuso 1796-1996
Ficheiro:Viladesuso, fachada.JPG|Igrexa
Ficheiro:Viladesuso, reloxo.JPG|Reloxo de sol
Ficheiro:Viladesuso, San Miguel.JPG|Escultura

## Véxase tamén 
### Outros artigos 
* Galería de imaxes de Galicia
* Galería de imaxes da comarca do Baixo Miño
* Lugares de Oia
* Eleccións municipais en Oia
Recaredo II

[miniatura|dereita|250px|Mapa político do Suroeste europeo arredor do ano 600 d.C onde se reflicten tres diferentes territorios baixo goberno visigodo; Galicia (*Gallaecia*), España (*Hispania*), e [Septimania.]] 
**Recaredo II** foi rei dos visigodos (621) logo do seu pai Sisebuto. Contaba só uns poucos anos cando sucedeu ao seu pai.

A súa oportuna morte aos poucos días ou semanas de reinado, morte seguramente provocada, propiciou o acceso ao trono dun nobre destacado da mesma facción no poder chamado Suintila, vencedor dos *Roccóns* (612) e destacado na guerra contra os bizantinos (614-615).

## Véxase tamén 
### Outros artigos 
*Reino visigodo
*Lista dos reis visigodos
* Galicia na monarquía visigoda
* Moeda visigoda
Federación Rexional Española

A **Federación Rexional Española** foi unha organización obreira constituída como a sección española da Primeira Internacional en 1870. Nela convivían dúas tendencias, a marxista e a bakunista. Subsistindo na clandestinidade, acabou por disolverse, formándose máis adiante e na legalidade a Federación de Traballadores da Rexión Española, de influencia bakunista.
## Véxase tamén
### Outros artigos 
*Movemento obreiro español
Recesión

Na macroeconomía, unha **recesión** é unha diminución do PIB nun país ou o crecemento económico real negativo de dous ou máis trimestres sucesivos dun ano. Porén, esta definición non está universalmente aceptada.

## Características
Unha recesión pode implicar unha diminución simultánea das medidas da cantidade total da actividade económica, como o emprego, o investimento e os beneficios empresariais. Unha recesión pode estar asociada coa caída dos prezos (deflación), ou, de non ser así, o brusco aumento dos prezos (inflación), nun proceso coñecido como estanflación. Unha grave ou prolongada recesión chámase depresión económica.

As economías orientadas cara ao mercado caracterízanse por ciclos económicos. Hai moito debate acerca de se a intervención do Goberno suaviza o ciclo (véxase o keynesianismo), que o aumenta (véxase a real teoría do ciclo) ou incluso que o crea (véxase o monetarismo).

## Causas
As causas precisas da recesión son obxecto dun gran debate entre os académicos e os encargados de formular políticas, aínda que a maioría estará de acordo en que as recesións son causadas por unha combinación de forzas endóxenas cíclicas e as perturbacións esóxenas. John Maynard Keynes sinalou que cando os tipos de xuro son moi baixos (por debaixo dun 2%) entón a xente xa non ten incentivos para aforrar; se non hai aforro, os bancos non obteñen diñeiro co que poder realizar préstamos, e é este esgotamento dos aforros e préstamos o que causa o ciclo económico recesivo consonte Keynes. A Escola austríaca de economistas sostén que se trata dun exceso da oferta monetaria a que causa as recesións. A maioría dos monetaristas cren que a causa da maioría das recesións é deste mal manexo da oferta monetaria.

## Véxase tamén
### Outros artigos 
*Inflación
*Deflación
*Estanflación
*John Maynard Keynes
*Ciclo económico
*Sobreacumulación
Mano Negra

A **Mano Negra** foi unha presunta "*organización anarquista secreta e violenta*" que actuou en Andalucía a finais do século XIX, á que se atribuíron asasinatos, incendios de colleitas e edificios.
## Historia 
Aínda que os grupos anarquistas locais e a Federación de Traballadores da Rexión Española afirmaban que non tiñan nada que ver con dita organización, as forzas de seguridade, premidas polos terratenentes, levaron a cabo unha dura represión baseándose en catro crimes cometidos a finais de 1882 e os primeiros meses de 1883. O resultado foron quince campesiños detidos en San José del Valle (Cádiz), dos que sete foron executados na Praza do Mercado de Xerez da Fronteira o 14 de xuño de 1884. Foron Pedro Corbacho Lagos, Francisco Corbacho Lagos, Bartolomé Gago de los Santos, Manuel Gago de los Santos, Cristóbal Fernández Torrejón, José León Ortega i Gregorio Sánchez Novoa. Outros dezaoito procesados foron condenados a 17 anos de prisión.O suceso foi cuberto por Leopoldo Alas "Clarín" para o xornal local *El Día*, que tamén comentou a situación dos campesiños andaluces.

Non está claro se a *Mano Negra* existiu ou se foi un invento a modo de operación de bandeira falsa ou de imputación inxustificada do goberno de Sagasta para aplacar as revoltas nos campos do sur de España, como xa insinuou Vicente Blasco Ibáñez en *La Bodega*, a súa novela sociolóxica, en 1905.

Actualmente séguese revisando o caso, sobre todo por parte de colectivos, historiadores e xornalistas:

## Notas 
## Véxase tamén 
### Bibliografía 
* Ramon Ruix Berdejo: *La Mano Negra* (2006), Ekos Editores, Madrid

### Ligazóns externas 
* A lenda da Mano Negra (en castelán)
-20

## Acontecementos 
* Roma: Consulado de Marco Apuleio e Publio Silio Nerva.
* Tiberio repón a Tigranes III no trono da Armenia (até -6).
* Tratado de paz entre Roma e Partia. Son devoltas as insignias que perderan ante os partos Marco Antonio e Craso.
* Herodes o Grande inicia a renovación do Templo de Xerusalén.

## Nacementos 
* Filón de Alexandría, filósofo xudeu (m. ca. 50).
* Fedro, fabulista grecorromano (m. ca. 50).

## Mortes 
*

## Outros 
*

Historia ano a ano
Península de Kamchatka

miniatura|dereita|200px|Topografía da península de Kamchatka.
miniatura|200px|Kamchatka posúe numerosos volcáns, como o Avachinsky
A **Península de Kamchatka** (en ruso: полуо́стров Камча́тка) é unha península con cerca de 1.250&nbsp;km de extensión, localizada na rexión oriental de Rusia. O seu punto máis elevado é o Klyuchevskaya Sopka.

Durante a guerra fría, a península foi utilizada como branco polos soviéticos para prácticas de alcance e precisión de mísis.

Un sismo de 6,5 graos na escala de Richter atinxiu no día 17 de xuño de 2003 a rexión, segundo afirma o Observatorio de Ciencia da Terra de Estrasburgo (leste de Francia).

O epicentro deste tremor que aconteceu ás 01 h 07 min (no fuso horario de Galicia), localizado a 53,88 graos de latitude norte e 157,5 graos de lonxitude leste. Ata ese día, o maior tremor da rexión desde 2000 acontecera no día 19 de outubro de 2001 e acadara os 5 graos na escala de Richter.

En agosto de 2005, un submarino da classe Priz AS-28 da mariña rusa sufriu un accidente próximo a Kamchatka e afundiu no océano. O rescate da tripulación foi realizado con axuda internacional.
Iñaki Gil

**Iñaki Gil Uriarte**, nado en Vitoria o 16 de abril de 1956, é un anarcosindicalista español.
## Traxectoria
Foi elixido secretario xeral da Confederación Nacional do Traballo polo Pleno Nacional de Rexionais de dita organización o 22 de febreiro de 2003, ocupando o cargo desde abril dese ano ata xullo de 2005. Dada a súa pertenza á Federación Local de Vitoria, esa cidade foi a sede durante ese tempo do Secretariado Permanente do Comité Nacional da CNT.

## Ligazóns externas
* Nota informativa do seu nomeamento (en castelán)
Abel Paz

miniatura|275px

**Diego Camacho Escámez**, máis coñecido polo pseudónimo de **Abel Paz**, nado en Almería o 12 de agosto de 1921 e finado en Barcelona o 13 de abril de 2009, foi un escritor, historiador e militante do movemento libertario.

## Traxectoria 
Fillo dunha familia de xornaleiros do campo, condición que lle fixo aproximarse a ideoloxías anarquistas ó observar as diferenzas de clases entre obreiros e burgueses na súa infancia e mocidade. Entrou a formar parte das Federación Ibérica de Juventudes Libertarias e a Confederación Nacional do Traballo.

Trasladouse a Barcelona con oito anos, estudando na escola nocturna de Clot. En 1936 loitou nos grupos de defensa confederais de Clot e participou no grupo *Los Quijotes del Ideal*. En 1938 combateu coas milicias confederais na fronte de Artesa (Lleida) refuxiándose en Tolosa (Francia) en 1939 ó caer a república, sendo internado nos campos de concentración de Bram, Saint Cyprien, Argèles e Barcarés. Ata 1941 traballou como prisioneiro no muro do Atlántico para o Partido Nacionalsocialista.

Regresou á España franquista e foi encarcerado dúas veces. Logo volveu a Francia, e non regresou a España ata 1977 establecéndose definitivamente no barrio de Gràcia en Barcelona.

Colaborador na prensa libertaria, conferenciante en múltiples actos, tamén destaca como un prestixioso escritor, converténdose no biógrafo principal de Buenaventura Durruti. A súa biografía sobre Durruti foi traducida a catorce idiomas.

El mesmo defínese como anarquista e o seu significado na entrevista concedida en 1997 a "Espai de Llibertat" con estas palabras:

## Obra 
* *Durruti: el proletariado en armas* (traducida a catorce idiomas).
* *Crónica de la Columna de Ferro*.
* *Paradigma de una revolución*.
* *Al pie del muro* (Memorias 1942-1954).
* *Los internacionales en la Región española*.
* *Entre la niebla* (Memorias 1939-1942).
* *Chumberas y alacranes* (Memorias 1921-1936).
* *Viaje al pasado* (Memorias 1936-1939).
* *La cuestión de Marruecos y la República española*.
* *CNT 1939-1951. El anarquismo contra el Estado franquista*.

## Notas 
## Véxase tamén 
### Bibliografía 
* Paz, Abel: *Entre la niebla. Memorias 1939-1942*. Barcelona, edición de Abel Paz, 1993.

### Ligazóns externas 
* Entrevista a Abel Paz 
* Entrevista a Abel Paz 
* Marxa Homenatge als Maquis: critica al libro *CNT 1939-1951: el anarquismo contra el Estado franquista*
Terceira Idade (Tolkien)

A **Terceira Idade** é un período temporal do legendarium de J. R. R. Tolkien sobre o mundo ficticio de Arda. A historia de Arda debe interpretarse en sentido ficticio como a historia da Terra real.

A Terceira Idade comezou após a primeira derrota de Sauron, cando foi vencido pola Última Alianza de Elfos e Homes despois da Caída de Númenor.

Esta idade caracterizouse polo declive dos Elfos. Ao comezo da Terceira Idade, moitos deles partiron cara a Valinor, perturbados pola recente guerra. Porén, algúns reinos Élficos sobreviviron en Lindon, Lothlórien, e o Bosque Escuro. A cidade de Valfendido tamén se converteu nun prominente refuxio para os Elfos e outras razas. Durante toda esta Idade, os Elfos decidiron non involucrarse moito nos asuntos doutras terras, e só acudiron á axuda doutras razas en tempos de guerra. Optaron por dedicarse a praceres artísticos, e a coidar das terras que ocupaban. O gradual declive das poboacións de Elfos tivo lugar ao longo de toda a Idade, a medida que o ascenso de Sauron dominaba a Terra Media. Á fin da Terceira Idade, na Terra Media só ficaban meros fragmentos da antano grande civilización Élfica.

A Terceira Idade tamén se distinguiu polo auxe e posterior declive dos reinos Númenorianos de Arnor e Gondor. Concibidos no inicio como un só reino, os dous países dividíronse ao comezo da Terceira Idade, e cada un deles correu unha sorte diferente.

Esta Idade durou 3021 anos, até que Sauron volveu ser derrotado, desta volta definitivamente, ao ser destruído o Anel Único. A Cuarta Idade comezou cando Elrond, Señor de Imladris, Bilbo e Frodo Bulseiro (os dous derradeiros portadores Anel Único, deixando de lado a súa breve posesión por parte de Samsagaz Gamllí), Gandalf o Branco e a Dama Galadriel de Lothlórien abandonaron a Terra Media en dirección a Valinor.

## Véxase tamén 
### Outros artigos 
* Liña temporal da Terceira Idade.
* Dos Aneis de Poder e a Terceira Idade.
Ana Sigüenza

**Ana Sigüenza Carbonell**, nada contra 1957, é unha pedagoga e anarcosindicalista española. Foi secretaria xeral da Confederación Nacional do Traballo (CNT) entre 2000 e 2003, sendo a primeira muller en acadar ese posto nun sindicato español.

## Traxectoria 
Sigüenza uniuse á CNT en 1977, e traballou inicialmente na industria química, antes de converterse en profesora. Desempeñouse na educación secundaria en Madrid até a súa xubilación en 2018. Durante a transición española, cando o movemento obreiro debateu sobre a participación en eleccións sindicais para os comités de empresa, púxose do lado da oposición. Na súa opinión, a participación nos devanditos comités suporía "a fin do sindicalismo español", postura que mantivo con posterioridade.

Entre outubro de 2000 e marzo de 2003, exerceu como secretaria xeral da CNT. Como tal, foi a primeira muller en ocupar o cargo de secretaria xeral dunha central sindical estatal en España. Durante o seu mandato, supervisou a organización dos traballadores autónomos e das PEMES; criticou aos principais sindicatos, como a Unión Xeral de Traballadores (UGT) e Comisións Obreiras (CC. OO.), por basearse nun modelo obsoleto de organización industrial, centrado nos homes de maior idade en detrimento dos máis novos e das mulleres. Tamén supervisou o aumento da participación nos movementos sociais, apoiando campañas contra os desafiuzamentos e liderando a folga feminista de 2018 en España. Así mesmo, colaborou coa Confederación Internacional do Traballo (CIT), que se separou da Asociación Internacional dos Traballadores (AIT) en 2016. No caso das "6 de La Suiza", seis sindicalistas da CNT asturianas condenadas a sete anos de prisión por cargos de coerción e obstrución á xustiza, Sigüenza apoiou a súa campaña de defensa e recurso perante o Tribunal Supremo, ao considerar que non existía base legal para o seu procesamento.

## Pedagoxía 
Na década de 2010, Sigüenza comezou a investigar as pedagoxías progresistas e a desenvolver unha teoría libertaria da pedagoxía. As súas ideas neste eido son explicitamente utópicas; nas súas propias palabras:

En 2018, publicou un libro sobre pedagoxía libertaria, no que destacou que os métodos educativos anarquistas non deben reclamar neutralidade nin adoutrinar. Ademais, propuxo que, se ben os roles de profesorado e estudantado constituían unha forma de "autoridade admisible", ambos debían ser temporais e estar abertos á alternancia.

## Publicacións 
### Como autora 
* *Taller de música y danza en la escuela* (1986), con Agustina Hernández Martín.
* *Era que no era* (2000), con Nacho Moliné.
* *Pedagogía libertaria* (2018). 

### Como colaboradora 
* *La prensa en la escuela* (1991), de M. J. Casas Ruiz-Medrano.
* *Talleres de centro* (1991), de F. Jiménez Jiménez.

## Notas 
## Véxase tamén 
### Bibliografía 
* 
* 
* 
* 
* 
*
Varela

O termo **Varela** pode referirse a:

Como topónimo, pode referirse a:

;En Galiza
***Varela**, lugar da parroquia de Mañente, no concello de Pantón;
***Varela**, lugar da parroquia de San Simón da Costa, no concello de Vilalba;
***O Mesón de Varela**, lugar da parroquia de Cumbraos, no concello de Mesía;
***A Volta de Varela**, lugar da parroquia de Nespereira, no concello de Portomarín.

;Fóra de Galiza

;Na Arxentina
***Florencio Varela**, partido da provincia arxentina de Buenos Aires;
***Florencio Varela**, localidade cabeceira de dito partido.

Amais, como apelido Varela, pode referirse a:

***José Varela Ulloa**, mariño e cartógrafo (1739 - 1794);
***José Varela de Montes**, médico galego (1796 - 1868);
***Ramón Varela Montoto**, escritor galego (finais do s. XVIII - 1858); 
***José Varela Cadaval**, político galego (1817 - 1885);
***José María Varela Silvari**, compositor e xornalista galego (1848 - 1926);
***Antonio Noriega Varela**, xornalista e poeta galego (1869 - 1947);
***José Varela de Limia**, matemático e político galego (1874 - 1946);
***José Varela Buela**, escritor galego (n. 1893);
***José Varela Basabrú**, político galego (1894 - 1959);
***José Varela Abades**, médico e político galego (s. XVIII - 1930);
***José María Varela Salido**, político galego ( - 1936);
***José María Varela Rendueles**, avogado, político e empresario español (1904 - 1986);
***Manuel Daniel Varela Buxán**, escritor galego (1909 - 1986);
***José Varela Bouza**, político galego coñecido como Pepe o Lobo (1910 - 1938);
***Severino Varela**, futbolista uruguaio (1913 - 1995);
***Lorenzo Varela**, escritor e poeta galego (1916 - 1978);
***Obdulio Varela**, futbolista uruguaio (1917 - 1996);
***Ramón Varela Núñez**, médico galego (1923 - 2008);
***Blanca Varela**, poetisa peruana (1926 - 2009);
***Avelino Senra Varela**, oncólogo galego (n. 1935);
***Carlos Varela Veiga**, cineasta galego (1945 - 1980);
***Ramón Varela Fernández**, avogado e político galego (n. 1951);
***Adriana Varela**, cantante de tango arxentino (n. 1952);
***Ramón Varela Díaz**, biólogo e ecoloxista galego (n. 1952);
***Ricardo Varela Sánchez**, político galego (n. 1955);
***Carlos Xesús Varela Aenlle**, etnólogo galego (n. 1965);
***Nuria Varela**, periodista asturiana (n. 1967);
***Nuria Varela**, empresaria galega.
***Carlos Vila Varela**, futbolista galego-suízo (n. 1977);
***José Varela Puentes**, político galego (n. 1980);
***Alfredo Varela**, escritor arxentino;
***Carlos Varela**, músico e cantautor cubano;
***Felipe Varela**, militar arxentino;
***Félix Varela**, sacerdote cubano;
***Florencio Varela**, xurista e educador arxentino;
***Francisco Varela García**, biólogo e filósofo chileno;
***Gustavo Varela**, futbolista uruguaio;
***José Enrique Varela**, militar español;
***José Pedro Varela**, sociólogo, periodista e político uruguaio;
***Luis Varela**, actor español;
***Leonor Varela**, actriz chilena;
***Pedro Varela Olivera**, político uruguaio;
***Valentine Varela**, actriz francesa.

## Véxase tamén
### Outros artigos
***Proyecto Varela**, movemento comezado por activistas democráticos cubanos.
Mosteiro de San Pedro de Tenorio

miniatura|dereita|Portada da igrexa.
miniatura|dereita|Claustro do mosteiro.
O **mosteiro de San Pedro de Tenorio** é un mosteiro medieval situado na parroquia de Tenorio, no concello de Cerdedo-Cotobade.

## Historia 
Algúns autores sitúan a súa primeira fundación no século X, e xa no ano 1073 figuraba un abade de Tenorio confirmando un documento de Lérez.

A finais do século XV, despois de que Pedro Madruga mudase ó abade por un monxe do mosteiro de Lérez, o mosteiro foi abandonado polos monxes, que non acataron o nomeamento. Posteriormente foi usado como reduto defensivo polos guerrilleiros durante a Guerra da Independencia, e acabou destruído ó ser incendiado polo exército francés. O abandono definitivo tivo lugar despois da desamortización de Mendizábal.

## Arquitectura 
Da antiga fábrica románica do mosteiro da orde beneditina só se conserva a esquina suroeste da igrexa, e outras pezas como o *Agnus Dei* e un rosetón na fachada, actualmente un óculo (elementos do románico tardío ou de transición ao gótico). Ángel del Castillo tamén sinala a existencia dunha inscrición do século XIII que na actualidade resulta ilexible.

Conta cunha igrexa barroca de século XVIII, construída sobre outra anterior probablemente románica a xulgar pola estrutura da bóveda e a forma dalgunhas ventás tapiadas. Probablemente a igrexa primitiva pertencese ao primitivo mosteiro fundado polos beneditinos. Hoxe non se conservan nin unha nin o outro, non obstante o conxunto é fermoso non só pola súa arquitectura senón tamén pola prácida paraxe en que está situado.

O altar maior, de 1702, ten un retablo policromado coas imaxes de San Pedro, a Inmaculada e Cristo Rei. Foi deseñado posiblemente por Domingo Rodríguez de Pazos. Á dereita da nave hai un altar coa Sagrada Familia e a Virxe do Carme. Tamén hai un altar adicado a Santo Antón e outro a San Cristóbal. No lado esquerdo hai un púlpito, a Virxe do Rosario co Neno, unha figura de San Roque, e a Virxe das Dores coas Ánimas do Purgatorio.

A fachada ten unha porta con lintel, baixo unha cruz con rosetón.

O claustro do mosteiro é do século XVI, ten dúas alturas e tres ás que recordan ás de Lérez. De planta rectangular, é de estilo barroco clásico composto por arcos semicirculares que se apoian en columnas exentas sobre un podio corrido.

No adro hai un cruceiro con base de tres chanzos. O fuste é estriado, e no capitel están nun lado a Virxe e o Neno, e no outro Cristo crucificado.

Preto do lugar atópanse restos dunha fortaleza medieval.

## Notas 
## Véxase tamén 
### Bibliografía 
* 
* 

### Outros artigos 
* Mosteiros e conventos de Galicia.
Xosé Luís Mosquera Camba

**Xosé Luís Mosquera Camba**, nado en Guísamo (Bergondo) en 1961, é un escritor galego.

## Traxectoria 
Doutorouse en Historia da Arte en 2004 pola Universidade Nacional de Educación a Distancia coa tese *La presencia de la palabra en las artes plásticas de la primera mitad del siglo XX*, dirixida por María Luisa Sobrino. Poeta e artista visual (colaxe). É profesor do IES Francisco Aguiar.

## Obras 
### Poesía 
* *A tensa calma da catapulta* (2003)*.* Positivas.
* *Amebas* (2008). Sociedade de Cultura Valle Inclán.
* ''Nadja c'est moi* (2008). Espiral Maior. 68 páxs. ISBN 978-84-96475-79-3.
* *Das árbores tropicais e do amor* (2018). Espiral Maior. 92 páxs. ISBN 978-84-947906-3-8.
* *A traxedia da arquitectura* (2021)*.* Espiral Maior. 64 páxs. ISBN 978-84-122271-7-8.
* *Parhelio* (2022). Espiral Maior. 64 páxs. ISBN 978-84-123852-2-9.
* *Trece maneiras de mirar un almanaque* (2025). Vigo: Xerais. ISBN 978-84-1110-635-1. ePub: ISBN 978-84-1110-643-6.

### Obras colectivas 
* *Galiza cajun*, 2009.

## Premios 
* Premio de poesía Concello de Carral no 2007, por *Nadja c'est moi*.
* Accésit do Premio Esquío de poesía no 2008, por *Amebas*.
* Premio de poesía Concello de Carral no 2017, por *Das árbores tropicais e do amor*.
* Premio de poesía Xosé María Díaz Castro no 2019 por *A traxedia da arquitectura*.
* Premio de poesía Fiz Vergara Vilariño no 2020 por *Parhelio*.
* Premio de poesía Johán Carballeira no 2024 por *Trece maneiras de mirar un almanaque''
## Notas
The Cornelius

**The Cornelius** (anteriormente coñecido como **Cornelius** e **Cornelius 1960**) é un grupo galego de música entre funk, disco e rock.

Está composto por David Chiquillo, Antonio Casado, Toni B. Willisch, Andoni Arcos, José Vilas e Miki Meixús. As súas cancións teñen as letras en inglés.

## Discografía 
* *Greatest hits* (2007)
# "Fool forever"
# "Inspiration"
# "So cool"
# "Dance"
# "Babe"
# "Black beauty"
# "Change your heart"
# "Extermination angels"
# "Wait"
# "Hurry up"
# "Dangerous"
# "Dragonfly"

## Ligazóns externas 
* Páxina oficial do grupo
* Bitácora do grupo
Desobediencia civil

[miniatura|200px|Arresto dun activista contra a guerra por desobeciencia civil nas escaleiras da Corte Suprema de [Washington, D.C., (Estados Unidos) en febreiro de 2005.]]
A **desobediencia civil** é a negativa a obedecer unha lei, un regulamento, unha organización ou un poder xulgado inicuo polos que o impugnan.

## Características 
Trátase do mecanismo de protesta social ás leis e decretos dalgún goberno ou poder establecido. Esta desobediencia pode ser de forma pacífica e non violenta, mantendo unha actitude de protesta contra a autoridade co fin de rectificar os erros que a xuízo de quen protestan, esta cometeu.
 	
O ensaísta estadounidense Henry David Thoreau describiu estes principios na súa obra *Desobediencia civil*, publicada en 1849, tras a súa negativa a pagar un imposto destinado a financiar a guerra contra México.

## Véxase tamén 
### Bibliografía 
* José Antonio Pérez, *Manual práctico para la desobediencia civil*, 1994, ISBN 84-7681-167-5

### Outros artigos 
* Manifestación
* Mahatma Gandhi
* Martin Luther King

### Ligazóns externas 
* Páxina web do *Grupo anti-militarista de carabenchel*, movemento de obxecion de conciencia. 
* Edición cibernética do libro de Henry David Thoreau.
Terceira idade (homónimos)

O termo **Terceira idade** pódese referir a:
*A **Terceira Idade** é un período temporal do legendarium fantástico de J. R. R. Tolkien. 
*A **Terceira idade** é o grupo de poboación maior ou xubilados, xeralmente fai referencia á xente maior de 65 anos.
Herbert Spencer

miniatura|dereita|200px|Herbert Spencer.

**Herbert Spencer**, nado en Derby o 27 de abril de 1820 e finado en Brighton o 8 de decembro de 1903, foi un filósofo, psicólogo e sociólogo inglés. Fundador da filosofía evolucionista en Gran Bretaña e un dos máis ilustres positivistas do seu país.

## Traxectoria 
Enxeñeiro civil e de formación autodidacta, interesouse tanto pola ciencia como polas letras. En 1848 asumiu a dirección da revista *The Economist*, órgano do liberalismo radical da época.

Desde o punto de vista sociolóxico pode considerarse o primeiro autor en utilizar de forma sistemática os conceptos de estrutura e función. Por outra parte, concibiu a socioloxía como un instrumento dinámico ó servizo da reforma social. Adicou a súa vida a elaborar o seu sistema de filosofía evolucionista, na que considera a evolución natural como clave de toda a realidade, co que partindo da lei mecánico-materialista cabe explicar calquera nivel progresivo: a materia, o biolóxico, o psíquico, o social etc.

Nas súas lecturas coñeceu a teoría da evolución exposta a finais do século XVIII polo naturalista francés Lamarck. A súa teoría, hoxe desacreditada, sostiña que os trazos adquiridos dun organismo eran hereditarios. As teorías de Lamarck sobre a evolución influíron profundamente na obra de Spencer.

Aplicou a teoría da evolución ás manifestacións do espírito e ós problemas sociais, entre eles o da educación, coa súa obra Education : intellectual, moral, and physical (*Educación: intelectual, moral, física*). A súa doutrina quedou principalmente exposta no seu *A system of synthetic philosophy* (*Sistema de filosofía sintética* en  11 volumes). Da súa extensa bibliografía cabe mencionar: * Social statics* (1850), *The principles of psychology* (*Principios de psicoloxía*, 1855), *First principles* (*Primeiros principios*, 1862),  *The principles of biology* (*Principios de bioloxía*, 1864), *The classification of the science*s (*A clasificación das ciencias*, 1864), *Descriptive sociology* (*A socioloxía descritiva*, 1873), *Principles of sociology* (*Principios de socioloxía*, 1877-1896) e *The man versus the state* (*O individuo contra o Estado*, 1884).

O, en ocasións, extremado realismo de Spencer posuíu (polas súas semellanzas co mecanicismo) varios críticos, entre os que destacou o filósofo e psicólogo escocés Alexander Bain.

Malia que Spencer non logrou crear escola, o seu ambicioso intento de sistematizar todo o coñecemento dentro do marco da ciencia moderna e especialmente en termos da evolución, fíxoo merecedor de figurar entre os principais pensadores de finais do século XIX.

## Véxase tamén 
### Ligazóns externas 
* Natureza educativa (en castelán)
Premio de poesía Afundación

O **Premio de Poesía Afundación** antigo **Premio de Poesía Novacaixagalicia** e denominado ata 2009 **Premio de Poesía Caixanova**, foi instituído en 2002 pola entidade financeira do mesmo nome en colaboración co PEN Clube de Galicia. En 2010 pasou a denominarse Novacaixagalicia logo da fusión das entidades Caixa Galicia e Caixanova. Dende o 2013  sumouse a Consellería de Cultura, Educación e Ordenación Universitaria como patrocinadora do premio.

## Gañadores 
*2002 - Xavier Seoane, *Dársenas do ocaso*.

*2003 - María do Cebreiro, *Non queres que o poema te coñeza*.
*2004 - Román Raña, *As metamorfoses do túnel*.
*2005 - Arcadio López-Casanova, *Herdo do canto*.
*2006 - Marilar Aleixandre, *Mudanzas*.
*2007 - Carlos Penela, *Sombras, rosas, sombras*.
*2008 - Luís Valle Regueiro, *A caída*.
*2009 - Xabier Rodríguez Baixeras, *Deserto diamantino*.
*2010 - Emma Pedreira, *Antítese da ruína*.
*2012 - Xosé Daniel Costas Currás, *Monicreques*.
*2013 - Yolanda Castaño, *A segunda lingua*.
*2014 - Elías Portela, *Bazar de traidores*.
*2015 - Miguel Anxo Fernán-Vello, *Duración da penumbra*.
*2016 - Olalla Cociña, *Vestir a noite*.

*2017 - Estíbaliz Espinosa, *As neuronas irmás*.
*2018 - Gonzalo Hermo, *A vida salvaxe*.
*2019 - Miguel Sande, *Os filósofos xa non brindan con cicuta.*
*2020 - Oriana Méndez, *Interna*.
*2021 - Medos Romero, *O Sol era ela*.
*2022 - Ledicia Costas, *Ultraluz*.

*2023 - Rafa Vilar, *Os lugares da memoria*.
*2024 - Miguel Rodríguez Monteavaro, *Cortar pescado en Manila.*
*2025 - Xosé Miranda, por *As torres abolidas.*

## Notas
120 capadores

***120 capadores*** é un CD duplo lanzado no ano 2007 por Falcatruada, Lonxa Cultural, Komunicando.net e o Centro Social Atreu como tributo ós Diplomáticos de Monte-Alto. Reúne 21 grupos do panorama musical galego de diversos estilos.

O libreto do disco, deseñado por Óscar Donsión, vén con textos de Mangüi (baixista da banda), do escritor Xosé Manuel Pereiro, e doutros amigos da banda.

## Lista de cancións
### Disco 1 (***nakra***) 
[miniatura|333px|[Festicultores]]
#"Platinos" (Os Rastreros)
#"San Furancho" (Pulpiño Viascón)
#"A tropa da tralla" (Ruxe Ruxe)
#"Doutor Katanga" (A Matraca Perversa)
#"Marujo" (Festicultores)
#"Subastado" (Banda Potemkim)
#"Non chas quero" (Zënzar)
#"Mikaela" (Safari Orquestra)
#"Parrús" (Galegoz)
#"Coma o vento" (Nao)
#"Os Frigoristas"
#"Porta Romana"

### Disco 2 (***parrocha***) 
#"Castiburón" (Cuchufellos)
#"Gaiteiro" (Dixebra)
#"Esta noite hei de ir aló" (O sonoro maxín)
#"Bestilleiro" (A Compañía do Ruído)
#"Estrume" (3 Trebóns)
#"Mesejo" (Sonora Callejera)
#"Nordés" (Tarue os paxaros coiro)
#"Antuerpe" (Cenk)
#"Xa están aí" (Lamatumbá)
#"Intedepenmerda" (Extridentes)
#"Reestrume" (Uli Jarbanzo)
#"Marcial de Vilas"
#"Antibritánika"
Segi

**Segi** (do éuscaro "seguir") foi unha organización xuvenil abertzale establecida no País Vasco en 2001 como continuadora de Haika e Jarrai. Declarábase euskalduna, independentista e socialista. Foi ilegalizada no Estado español pola súa suposta relación con ETA, mais continuou sendo legal no Estado francés. Anunciou a súa disolución o 15 de xuño de 2012.

## Historia 
Segi constituíuse oficialmente o 16 de xuño de 2001 na asemblea fundacional celebrada en Navarra, como resposta á decisión do xuíz Baltasar Garzón de ilegalizar a organización xuvenil Haika. O grupo presentouse en público o 30 de xuño en Donostia, nun acto en que os seus representantes aseguraron que na organización participaran 4.000 persoas.

Dende o 27 de decembro de 2001, figura na lista europea de organizacións terroristas. Foi declarada ilegal polo xuíz da Audiencia Nacional de España, Baltasar Garzón, en febreiro de 2002, por considerar que perseguía os mesmos fins que Euskadi Ta Askatasuna. O Tribunal Supremo declarouna como *organización terrorista vencellada a ETA* o 19 de xaneiro de 2007. Corrixía así a sentenza da Audiencia Nacional de España de xuño de 2005, que a considerara  «asociación ilícita».

O 4 de febreiro de 2007 foron detidos pola Ertzaintza 18 dos 19 membros de Jarrai, Haika e Segi que eran prófugos da xustiza dende a declaración do Tribunal Supremo.

O 24 de novembro de 2009 foron detidos 34 mozos nunha redada efectuada de madrugada nas provincias de Áraba, Biscaia, Guipúscoa e mais en Navarra por 650 axentes da Corpo Nacional de Policía e a Garda Civil, por orde do xuíz Fernando Grande Marlaska. Estas detencións xeraron a protesta de decenas de miles de persoas e manifestacións nas rúas de Bilbao contra a criminalización da mocidade independentista vasca baixo o lema "Todos os proxectos, todos os dereitos".

O 22 de outubro de 2010, a Policía Nacional detivo en Euskadi e en Navarra outros dez militantes de Segi, acusados de tentar recompoñer a organización. Algúns estaban vinculados con actos de kale borroka, segundo fontes da chamada loita antiterrorista.

### Disolución 
Segi anunciou a súa disolución o 15 de xuño de 2012 a través dun comunicado enviado aos xornais Gara e Berria. Segundo os seus voceiros, a decisión foi consecuencia dun debate interno "profundo e autocrítico" de máis dun ano. Nel, considerouse culminada a estratexia fixada en 2002 pola organización e valorouse a perda de perspectiva estratéxica e a distancia entre a mocidade e Segi. Igualmente, admitiron que na toma da decisión tamén afectaron a represión e a ilegalización. Segi anunciou un último acto en Itsasu, Iparralde, o 24 de xuño.

Segundo a Axencia EFE, os seus militantes tiñan a intención de crear unha nova organización, que se materializou o 23 de marzo de 2013 en Ernai.

## Notas 
## Ligazóns externas 
* Zer gara  (Que somos?) Páxina de Segi
* Web sobre Jarrai, El Mundo. 
* *Garzón declara ilícitas Askatasuna y Segi por formar parte de ETA*, El Mundo. 
* Lista do Consello Europeo de organizacións terroristas de 2009
Rexión paleártica

miniatura|dereita|O Paleártico.
A **rexión paleártica**, ou **paleártico**, identifica, dentro da bioxeografía, unha das oito ecozonas nas que se divide a Terra. A rexión paleártica engloba as áreas terrestres de Europa, o norte de África ata á beira sur do Sáhara e Asia ata ó norte do Himalaia, deixando fóra as penínsulas da India e o sur da Arabia.
A rexión Paleártica ten a súa orixe no período Paleóxeno (antes chamado período Terciario), cando se desenvolveron na zona novas formacións de plantas e novas especies de animais.

Co Neártico (a biozona constituída por Groenlandia e Norteamérica ata ó norte de México) forma a rexión Holártica. Os límites exactos destas rexións son discutidos: Groenlandia pode incluírse tanto no Paleártico como no Neártico e os límites exactos do Paleártico no Himalaia, na súa fronteira coa rexión oriental son pouco definidos como amosan os cambios nas formacións vexetais que se atopan nas zonas fronteirizas.
## Notas
Susana Germade

**Susana Germade**, nada o 6 de decembro de 1977, é unha cantante galega.

## Traxectoria
Estudou tres anos de teoría musical e guitarra no Conservatorio da Coruña. Marchou a Chile aos 18 anos, estudou xornalismo así como técnica vocal e interpretación. Iniciou a súa carreira musical de forma profesional cantando en distintos locais de Santiago de Chile, e cantando fados nun restaurante portugués. En 1999 gravou un disco promocional con outros artistas mozos, o que lle permitiu participar nunha xira polo país.

### Chegada á Península
Marchou a España en 2001 e estudou música moderna en Barcelona. Publicou o seu primeiro disco en 2004 titulado coma o seu nome *Susana Germade*, onde inclúe fados, boleros e cancións populares de autores tan diversos como Amália Rodrigues, Caetano Veloso, Joan Manuel Serrat, Maria Bethânia, Silvio Rodríguez, Chico Buarque, Carlos Cano, Chico César, Tom Jobim ou Violeta Parra, interpretadas en portugués, español e galego. En 2007 comezou a xira *Todo isto é fado*.

## Notas
Breinigerberg

**Breinigerberg** é unha cidade de Alemaña no Estado Federal de Renania do Norte-Westfalia.

## Véxase tamén 
### Ligazóns externas 
* Breinigerberg
Universidade Chulalongkorn

A **Universidade Chulalongkorn** é o máis antigo centro universitario de Tailandia. Dispón de dezaoito facultades e gran número de institutos e escolas. A súa denominación rende homenaxe ao rei Chulalongkorn e foi establecida polo seu fillo e sucesor, o rei Vajiravudh, en 1917, ao unir as Escolas Reais e o Colexio de Medicamento.

O campus ocupa unha grande área da capital, Bangkok, próxima á zona comercial do Siam Square. O símbolo da universidade está tomado da insignia real Phra Kiao. Tradicionalmente os diplomas nas gradacións eran entregados polo propio rei de Tailandia, aínda que o monarca Bhumibol Adulyadej delegou ditas facultades en membros da Familia Real Tailandesa.

Entre 1973 a 1977 a princesa Maha Chakri Sirindhorn formouse e graduouse nesta universidade, sendo a primeira membro da Familia Real que o facía. Ata esa data, os monarcas e príncipes cursaban os seus estudos no estranxeiro.
-58

## Acontecementos 
### Europa 
* Xulio César comeza a conquista da Galia (até -51).
** Batalla de Bibracte: Xulio César vence os helvecios.
** César vence ao xefe galo Ariovisto en territorio da actual Alsacia.
* Tolomeo Auletes refúxiase onda Pompeio en Roma.

### Oriente Próximo 
* Berenice IV tórnase raíña de Exipto (até -55).

## Nacementos 
*
## Mortes 
* Ariovisto - xefe dos suevos, morre na Xermania tras fuxir dos romanos de César.
### Outros 
*

Historia ano a ano
-57

## Acontecementos 
### Oriente Próximo 
* Mitrídates III ascende ao trono parto (até -54).
* O procónsul romano, Gabinio, divide o territorio xudeu en cinco distritos, cuxo goberno outorga a notábeis locais.

### Europa 
* Guerra das Galias: César vence e subxuga os nervios e outros pobos belgas.

## Nacementos 
*
## Mortes 
*
### Outros 
*

Historia ano a ano
-59

## Acontecementos 
* Caio Xulio César obtén o nomeamento de cónsul, e obtén por un período de cinco anos o goberno da Galia Cisalpina, é dicir o Norte de Italia, e da Galia Narbonense, así como da Iliria.

## Nacementos 
* Tito Livio, historiador romano (m. 17)
* Tolomeo XIV, faraón de Exipto.

## Mortes 
* He Changyi, recoñecido como primeiro emperador da dinastía Han da China.
### Outros 
*
Historia ano a ano
-56

## Acontecementos 
* Xulio César vence sucesivamente os veneti, preto da foz do río Loira, e logo os aquitanos, ao Sur do río Garona.

## Nacementos 
*
## Mortes 
* Lúculo, xeneral e político romano, prototipo de home licencioso (n. ca. -117).

### Outros 
*
Historia ano a ano
-55

## Acontecementos 
### Oriente Medio 
* Exipto - Acaba o reinado de Berenice IV, retomando o trono Tolomeo XII, con apoio romano.
* Batalla de Seleucia: O rei parto Mitrídates III é derrotado polo xeneral Surena, que actúa ao servizo do aspirante ao trono, e irmán do derrotado, Orodes (*Worod*).

### Europa 
* Maio - Xúlio César aniquila os usípetos, unha tribo xermana.
** Xuño- Xulio César cruza o río Rin en persecución de tribos xermanas.
*** Agosto - César atravesa o Canal da Mancha e desembarca no Sueste de Britania. Retírase logo de certo tempo, tanto debido ao mal tempo, como á noticia de que os galos están preparando novas accións.

## Nacementos 
*
## Mortes 
* Berenice IV, raína de Exipto.
* Tito Lucrecio Caro, filósofo romano (n. ca. -99).
* Tigranes II o Grande, rei de Armenia (n. ca. -140).
### Outros 
*

Historia ano a ano
Gallaecian metal compilation

O ***Gallaecian metal compilation*** é un CD duplo lanzado no ano 2006 por Falcatruada. Reúne a 26 grupos do panorama musical galego de diversos estilos (Hard-Rock, Metal, Heavy, Gothic, Black...).

## Características 
A idea xordeu en foros de Internet, onde membros de diversas bandas falaban das poucas posibilidades de promoción. Ademais dos cd's, fixéronse concertos e a creación dunha páxina web.

O libreto do disco, deseñado por Mikel Antúnez, vén cun texto de Donato Rouco e agradecementos por parte de Carlos Cotelo. Inclúe ademais fotografías, formación e discografía das bandas partcipantes.

## Lista de cancións 
### Disco 1 (***Lusco***) 
# "Predicator" (Trashnos)
# "Greenworld" (The Codename)
# "Espectro" (Tevra)
# "Estigma" (Orfos)
# "Buscando en tu interior" (The Mirage)
# "Oblivion" (Sister Moon)
# "Not alive" (Freedom Xlave)
# "Nisse's prophecy" (Ardegan)
# "Dream master" (Talesien)
# "Sueños de papel" (Estrella Negra)
# "You can run all your life" (The Fishfuckers)
# "La última" (Icewind)

### Disco 2 (***Fusco***) 
# "River of oblivion" (In.Verno)
# "Tells of suicide" (Shroud of Tears)
# "The stainglasses of the widow'w mansion" (Fallen Sentinel)
# "Walk the mist in the lack" (Kathaarsys)
# "Caída libre" (Karnak)
# "Love letter" (Descent)
# "Poetas suicidas" (Skydancer)
# "Paths to the human involution" (Unreal Overflows)
# "Creo" (Esenia)
# "Genocida" (V-Zero)
# "The las one" (To Nowhere)
# "Autumn's last leaf" (Brokenflow)
# "The joker, the buffon and the clown" (FaZE)
# "Nazón de Breogán" (Neira)

## Véxase tamén 
### Ligazóns externas 
* myspace conxunto (en galego, castelán e inglés)
Carlos Penela

**Carlos Penela Martín**, nado en Vigo o 16 de maio de 1975, é un poeta galego.

## Traxectoria 
Licenciado en Filoloxía portuguesa pola Universidade de Santiago de Compostela, dedicouse a tradución e á docencia. Reside en Viena.

Ten colaborado con revistas e xornais como *Grial, A Trabe de Ouro, Revista da AELG* e *Nós Diario*. Tamén publicou ensaios e artigos literarios e culturais desde os seus blogs, dedicados, a dar a coñecer a cultura de Europa central.

## Obras 
### Poesía 
* *As linhagens do frio* (1998). Culleredo: Espiral Maior.
* *Acaso o inverno* (2001). Sada: Ediciós do Castro. 50 páxs. ISBN 9788484850397.
* *O que ardeu nos espellos* (2004). A Coruña: Sociedade de Cultura Valle-Inclán. 42 páxs. ISBN 9788495289599.
* *Sombras, rosas, sombras* (2008). Santiago: PEN Clube de Galicia. 162 páxs. ISBN 9788493615857.
* *Arte de fuga* (2014). Deputación da Coruña. 52 páxs. ISBN 9788498122534.
* *Ese tépedo vento que pasa sobre o mundo* (2019). Santiago: Chan da Pólvora, col. Elba, nº 3. ISBN 9788412101836

### Obras colectivas
* *Verbo na arria. Homenaxe literaria a Xohan Xesus González* (2016). Fervenza.
* *Relatos da Ulloa* (2019). Instituto de Estudos Ulloáns/Gadis.

## Premios 
* 1997: Premio Espiral Maior de Poesía, 
* 2000: Premio de poesía Eusebio Lorenzo Baleirón, por *Acaso o inverno*.
* 2004: Accésit do Premio Esquío de poesía. 
* 2007: Premio de poesía Caixanova por *Sombras, rosas, sombras*.
* 2014: Premio de poesía Miguel González Garcés por *Arte de fuga*, 
* 2018: Premio de poesía Eusebio Lorenzo Baleirón por *Ese tépedo vento que pasa sobre o mundo*.
* 2022: Premio de Poesía Concello de Carral por *Trono e Caléndula*.

## Notas 
## Véxase tamén 
### Ligazóns externas 
* Crítica de Arturo Casas ao poemario *Acaso o inverno* na web da AELG
* *Vieiros de Kakania*, blog persoal do autor
Selección Xa!

***Selección Xa!*** é un CD lanzado en 1997 por Edicións Xerais e Cormorán Producións. Distribuído co primeiro número da revista *Bravú* , ten 9 temas de diversos grupos. O libreto, deseñado por María Luaces, inclúe fotos das gravacións e as letras dos temas.

Feito co propósito de reivindicar unha selección nacional galega, no disco colaboran futbolistas de primeira liña da época, como eran Fran e José Ramón do Dépor, Míchel Salgado do Celta e Nacho do Compostela.

## Lista de cancións
#"Galicia/Brasil, I" (Viña, Mercedes Peón e Manu Chao)
#"Lume de biqueira" (Fran + José Ramón + Os Diplomáticos de Monte-Alto)
#"Selección Ska" (Xenreira + Nacho)
#"Un cantar miudíño" (Siareiros Galegos)
#"Selección de Breogán" (Korosi Dansas + Míchel)
#"Galicia/Brasil, II" (Viña, Mercedes Peón e Manu Chao)
#"Arsenio is in da'house" (Sushi Loop)
#"Futbolistas de Galicia" (Coro dos Rozadores de Santa Cristina de Viso)
#"Non vai ser todo fútbol" (Pinto d'Herbón)

## Notas 
## Véxase tamén 
* Bravú
* Revista Bravú
* Selección de fútbol de Galicia

### Ligazóns externas 
* Descarga Revista Bravú - Vieiros número adicado á Selección galega de fútbol que acompañaba o CD.
Pravia

miniatura|dereita|200 px|Templo prerrománico de Santianes
**Pravia** é un concello do centro de Asturias. Linda ao norte con Cudillero e con Muros, polo leste con Candamu e Sotu'l Barcu, polo oeste con Cuideru e mais Salas e ao sur con Candamu e mais Salas. Ten unha área de 103 km² e unha poboación de 7.936 hab (2021).

## Topónimo 
A maioría das teses sostidas polos eruditos locais son forzadas e, ás veces, fantasiosas. A máis racional é a que sostén unha orixe, como moitas outras, nun antropónimo dun posesor tardorromano ou alto medieval. Neste caso, trataríase dun *Pravius*, que está ben testemuñado, de onde se orixinaría unha *(villa) *Pravia.

## Parroquias
Unión Bravú

***Unión Bravú*** é un CD lanzado no ano 1996 por Edicións do Cumio. Reúne a 12 grupos do panorama musical galego da época, de diversos estilos musicais pero co eixo común do bravú. A produción executiva correu a cargo dos Diplomáticos de Monte-Alto.

O libreto do disco vén cun texto de Manuel Rivas.

## Listaxe de cancións
Tikrit

**Tikrit** (en , en ) é unha cidade de Iraq e capital da provincia Sallad-Ad-Din. Ten unha poboación de 28.900 habitantes (2002). Sitúase no Triángulo Sunnita, unha rexión do país onde esa vertente do islamismo é predominante.

Sitúase a 140&nbsp;km ao noroeste de Bagdad a carón do Tigris, río ao que debe o seu nome.

Tikrit é coñecida por ser a terra natal de Nabucodonosor, do sultán Saladino, famoso heroe da civilización árabe na loita contra os cruzados, e do expresidente iraquí Saddam Hussein (1937 — 2006), onde está sepultado.
-54

## Acontecementos 
### Oriente Próximo 
* Comeza o reinado de Artabaces II rei de Armenia (até -34), sucedendo a Tigranes II, falecido o ano anterior.
* Mitrídates III de Partia, refuxiado en Babilonia, é capturado polo seu irmán Orodes e executado. O novo rei parto é Orodes II (até -37).
** Ctesifonte convértese na capital da Partia.

### Europa 
* Guerra das Galias: Levantamento dos eburóns, nervios, tréveros e outras tribos, rebelión que dirixe Ambiorix.
** César cruza por segunda vez o Canal da Mancha para tentar invadir Britania. Os britanos combáteno so a dirección de Casivelauno, mais a defección de cinco tribos aliadas, forzou ao xefe britano a renderse a César.

### Arte e cultura 
* O orador romano Cicerón publica "*Sobre a República*" (*De Republica*).

## Nacementos 
*

## Mortes 
* Ariovisto, xefe suevo-galo (n. ca. -101).
* Tito Lucrecio Caro, poeta romano (n. ca. -89).

## Outros 
*

Historia ano a ano